St. Jude
St. Jude – debiutinis anglų indie rock grupės „The Courteeners“ albumas, išleistas 2008 m. balandžio 7 d. Nors albumas ir susilaukė vidutiniškų kritikų įvertinimų, jis buvo komerciškai sėkmingas. Albumas debiutavo ketvirtojoje Jungtinės Karalystės albumų reitingo vietoje., 2016 m. lapkričio mėnesio duomenimis, šalyje parduota virš 166 tūkstančių kopijų ir albumas tapęs auksiniu. Albumas perleistas 2023 m. sausį dviejų CD formatu, kartu su dainomis nepatekusiomis į albumą bei akustinėmis versijomis. Šis perleidimas debiutavo pirmojoje Jungtinės Karalystės reitingų vietoje. Tai – ilgiausias tarpas tarp albumo išleidimo ir reitingo viršūnės pasiekimo reitingo istorijoje (14 metų, 9 mėnesiai, 14 dienų).